3 2 



Caprae , atque caudae serpentinae monstruosam compagem simul repraesentans , 

 divinus refert Homerus Iliad. lib. VI ; eamque sic describit Ovidius Metam. 1. IX. 

 Quoque Chimaera jugo mediis in partibus hircum , 

 Pectus , et ora Leae, eaudam Draconis habebat. 

 Genus IX. CALLITRICHE. Trachea unica foraminiformis . 



Abclomen ovato-compressum , prominens : Pes nullus. 

 Ligula compressa, linguiformis , in cujus basi barba ramosa. 

 Habitat in Mytilo Eduli, Barbato, Modiolo, Lithophago etc. 

 Saepenumero superior pallii limbus in hoc Molluscorum genere ea ratione 

 hinc inde inflectitur, ut Tracheam pallii proprie dictam omnino mentiatur; cu- 

 jus oflicio fungitur interdum pro re nata. Hinc nonnullos Zoologos hallucinatos 

 fuisse arbitramur dum binas Tracheas Vermi Mytili Edulis adsignarunt. 



Graecum vocabulum KaTbTitdpL^, Callithrix, pulcros habentem crines signi- 

 ficare norunt Eruditi . Apposite ergo Callitriche denominationem Molluscis illis 

 convenire arbitramur, quae comae quadam specie praedita conspiciuntur, pro 

 semetipsis cautibus, lignis , aliisque ramentis firmiter alligandis . 



FAMILIA IV. Trachea abdominali praedita, Pede nullo. 



Genus X. ARGVS. Trachea abdominalis . 



Abdomen ovato-compressum : Pes nullus. 

 Branchiae disjunctae , patentes . 



Pallium (in plerisque} musculis ramosis exornatum. 



Pallii limbus multipliciter cirratus , ocellis smaragdinis pedun- 



culatis identidem distinctus. 

 Musculus adductor unicus , magnus, centralis. 

 Pectines omnes, Spondylus, Ostrea Lima, Ostrea Bullata etc. habitationem 

 suppeditant huic Generi Molluscorum . 



Argi nomen Molluscis hujus Generis indidimus propter innumeram ocello- 

 rum multitudinem , smaragdino colore coruscantium , quibus in medio cirrorum 

 pallii limbus circumundique exornatur . 



FAMILIA V. Trachea nulla, Pede autem instructa . 



Genus XI. AXINAEA. Trachea nulla . 



Branchiae divisae , apicibus superioribus liberis . 

 Pes securiformis , transversim ftssus . 

 Vermem hujusmodi in Arca Pilosa , Glycimeride, Nummaria etc. hospitari 

 comperimus . 



